Subramanyan Chandrasekhar

Subramanyan Chandrasekhar (1910–1995) var en indisk astrofysiker. Han er mest kjent for sitt arbeid med stjerners livsløp. For dette arbeidet fikk han nobelprisen i fysikk i 1983, sammen med  William Alfred Fowler. 

Chandrasekhars grense er grensen for hvor tung en hvit dverg kan bli før den gjennomgår ytterligere gravitasjonskollaps til en nøytron-stjerne eller et sort hull.

Liv og virke
Bakgrunn
Sumramanyan Chandrasekhar var fra en tamilsk brahminfamilie i Lahore i det som da var Britisk India (senere Pakistan). Faren hans, Chandrasekhara Subrahmanya Ayyar (1885–1960), var regjeringsrevisor og en dyktig karnatisk fiolinist; moren Sita Balakrishnan (1891–1931) oversatte blant annet Et dukkehjem av Henrik Ibsen til tamilsk. Nobelprisvinner i fysikk C.V. Raman var Chandrasekhars halvbror.

Familien flyttet fra Lahore til Allahabad i 1916, og slo seg til slutt med i Madras i 1918.

Forskning, karriere
Subrahmanyan Chandrasekhar ble først utdannet hjemme før han ble student ved Hindu High School i Madras  i det sørøstlige India. Senere studerte han fysikk ved Presidency College i samme by. I 1930 mottok han et statlig stipend for å studere ved University of Cambridge og gikk inn på Trinity College under R.H. Fowler. Under sjøreisen fra India til Storbritannia brukte Chandrasekhar anledningen til å beregne den maksimale masse en stjerne kan ha uten å bli en supernova og deretter et sort hull. Resultatet er senere blitt kjent som chandrasekhars grense.

I Europa studerte Chandrasekhar ett år ved Institutt for teoretisk fysikk i København, der han møtte Niels Bohr. Han tok doktorgraden i 1933. I 1936 giftet han seg med Lalitha Doraiswamy, som også hadde studert ved Presidency College.

På en konferanse i 1935 ble den unge Chandrasekhars hypoteser om kritisk massegrense for hvite dverger offentlig latterliggjort av Sir Arthur Eddington, som da ble ansett som en absolutt autoritet innen astrofysikk. Chandra ble også marginalisert av sine andre Cambridge-kolleger, som støttet Eddingtons standpunkt. Uten store utsikter begynte Chandrasekhar å vurdere muligheten for et oppdrag utenfor Storbritannia: dette ble virkeliggjort i 1937 da han dro til University of Chicago. K.C. Wali: «Chandrasekhar vs. Eddington: An Unanticipated Confrontation», Physics Today, vol. 35, no. 10, pp. 33–40 (October, 1982)

Subrahmanyan Chandrasekhar virket ved University of Chicago til sin død i 1995 i en alder av 85 år.

Romteleskopet Chandra fikk navnet sitt til minne om Chandrasekhar.

 Priser (utvalg) 
 Årstall  Pris1986  Karl Schwarzschild-medaljen1984  Copleymedaljen1983  Nobelprisen i fysikk1953  Royal Astronomical Societys gullmedalje1952  Bruce-medaljen

 Referanser 

 Eksterne lenker 

Kategori:Astrofysikere
Kategori:Nobelprisvinnere fra USA
Kategori:Indiske nobelprisvinnere
Kategori:Nobelprisvinnere (fysikk)
Kategori:Personer fra Lahore
Kategori:Personer fra Prayagraj
Kategori:Personer fra Chennai
Kategori:Medlemmer av Royal Society
Kategori:Mottakere av Copleymedaljen
Kategori:Mottakere av Royal Astronomical Societys gullmedalje
Kategori:Artikler i astronomiprosjektet